Hakim Ziyech

Hakimas Ziješas (, ; g. 1993 m. kovo 19 d.) – Maroko futbolininkas, atakuojantis krašto saugas.

Gimė marokiečių šeimoje Nyderlanduose. Treniravosi „Heerenveen“ akademijoje, 2012 m. debiutavo profesionalioje komandoje. Vėliau rungtyniavo „Twente“ klube, o 2016 m. perėjo į pagrindinę šalies komandą, Amsterdamo „Ajax“, kurioje tapo lyderiu. 2020 m. už 40 mln. eurų perėjo į Londono „Chelsea“ klubą.

Hakimas Ziješas 2012–2014 m. rungtyniavo už Nyderlandų jaunimo rinktines, tačiau 2015 m. pasirinko debiutuoti Maroko nacionalinėje rinktinėje. Su ja dalyvavo 2019 m. Afrikos Tautų taurėje, 2018 ir 2022 m. pasaulio čempionatuose. 2021 m. įsivėlė į nesutarimus su Maroko treneriu Vahidu Halilhodžičiumi ir buvo nepakviestas į 2021 m. Afrikos tautų taurę, o vėliau pats paskelbė besitraukiąs iš rinktinės. 2022 m. rugsėjį atleidus Halilhodžičių, Ziješas grįžo į rinktinę ir smarkiai prisidėjo prie jos istorinio žygio 2022 m. pasaulio čempionate.

Pasiekimai 

Ajax
 Eredivisie: 2018–19 m.
 KNVB taurė: 2018–19 m.
 J. Kroifo skydas: 2019 m.

Chelsea
 UEFA Čempionų lyga: 2020–21 m.
 UEFA supertaurė: 2021 m.
 FIFA pasaulio klubų taurė: 2021 m.

Dalyvavimas čempionatuose 

|}

Šaltiniai 

Maroko futbolininkai